stanford-oval/wikipedia huggingface dataset:
อธิกวินาที

| ค> ศ. (พ.ศ.) | 30 มิ> ย. | 31 ธ> ค. |
| --- | --- | --- |
1972 (2515): +1
| 1973 (2516) | 0 | +1 |
| 1974 (2517) | 0 | +1 |
| 1975 (2518) | 0 | +1 |
| 1976 (2519) | 0 | +1 |
| 1977 (2520) | 0 | +1 |
| 1978 (2521) | 0 | +1 |
| 1979 (2522) | 0 | +1 |
1980 (2523): 0
| 1981 (2524) | +1 | 0 |
| 1982 (2525) | +1 | 0 |
| 1983 (2526) | +1 | 0 |
1984 (2527): 0
| 1985 (2528) | +1 | 0 |
1986 (2529): 0
| 1987 (2530) | 0 | +1 |
1988 (2531): 0
| 1989 (2532) | 0 | +1 |
| 1990 (2533) | 0 | +1 |
1991 (2534): 0
| 1992 (2535) | +1 | 0 |
| 1993 (2536) | +1 | 0 |
| 1994 (2537) | +1 | 0 |
| 1995 (2538) | 0 | +1 |
1996 (2539): 0
| 1997 (2540) | +1 | 0 |
| 1998 (2541) | 0 | +1 |
1999 (2542): 0
2000 (2543): 0
2001 (2544): 0
2002 (2545): 0
2003 (2546): 0
2004 (2547): 0
| 2005 (2548) | 0 | +1 |
2006 (2549): 0
2007 (2550): 0
| 2008 (2551) | 0 | +1 |
2009 (2552): 0
2010 (2553): 0
2011 (2554): 0
| 2012 (2555) | +1 | 0 |
2013 (2556): 0
2014 (2557): 0
| 2015 (2558) | +1 | 0 |
| 2016 (2559) | 0 | +1 |
2017 (2560): 0
2018 (2561): 0
2019 (2562): 0
2020 (2563): 0
2021 (2564): 0
| ค.ศ. | 30 มิ.ย. | 31 ธ.ค. |
| รวม | 11 | 16 |
รวม: 27
อธิกวินาที (อังกฤษ: leap second) คือ วินาทีที่ปรับเพิ่มขึ้นหรือลดลง เพื่อรักษามาตรฐานการประกาศเวลาให้ใกล้เคียงกับเวลาสุริยะ (UT1) โดยเฉลี่ย เนื่องด้วยการประกาศเวลามาตรฐานมีพื้นฐานอยู่บนเวลาสากลเชิงพิกัด (UTC) ซึ่งรักษาไว้ด้วยนาฬิกาอะตอมที่มีความเที่ยงตรงแม่นยำสูง แต่เนื่องจากโลกมีการเปลี่ยนแปลง อาทิ การเคลื่อนที่ของเปลือกโลก แผ่นดินไหว ปริมาณน้ำในมหาสมุทร ทำให้อัตราการหมุนของโลกช้าลงหรือเร็วขึ้น ถึงแม้จะเล็กน้อยแต่ก็อาจทำให้เวลาทั้งสองเกิดความแตกต่าง จึงต้องมีการปรับเวลาให้ใกล้เคียงกัน การปรับอธิกวินาทีปัจจุบันควบคุมโดย International Earth Rotation and Reference Systems Service (IERS) ซึ่งก่อนหน้านั้นควบคุมโดย Bureau International de l'Heure (BIH) จนถึง 1 มกราคม พ.ศ. 2531 (ค.ศ. 1988)
การปรับอธิกวินาทีจะกระทำเมื่อ UT1 แตกต่างจาก UTC เกิน ±0.9 วินาที และจะถูกกำหนดให้เพิ่มหรือลดเมื่อสิ้นสุดวันที่ 30 มิถุนายน หรือ 31 ธันวาคม โดยจะประกาศเป็นคราว ๆ ไป (ถึงแม้ว่าอธิกวินาทีสามารถเพิ่มหรือลดในวันไหนก็ได้) ซึ่งจะทำให้นาทีสุดท้ายของวันดังกล่าวเกินมาหรือขาดไป 1 วินาทีตามทฤษฎี อย่างไรก็ตามการปรับอธิกวินาทีที่เคยเกิดขึ้นในอดีต มีเพียงการเพิ่มเวลาเข้าไปอย่างเดียวเท่านั้น ซึ่งจะทำให้เวลา 23:59:60 ปรากฏขึ้น ก่อนที่จะเป็น 0:00:00 ในวินาทีถัดไป และจะเกิดพร้อมกันทั่วโลก (เช่นประเทศไทยจะปรากฏเป็นเวลา 6:59:60)
การปรับอธิกวินาทีเริ่มต้นครั้งแรกเมื่อ พ.ศ. 2515 (ค.ศ. 1972) และครั้งล่าสุดเมื่อ 31 ธันวาคม พ.ศ. 2559 (ค.ศ. 2016)
กราฟแสดงความแตกต่างระหว่าง UT1 กับ UTC ส่วนที่ตั้งชันคืออธิกวินาที
องค์การขนส่งอ่าวแมสซาชูเซตส์

การคมนาคมอ่าวแมสซาชูเซตส์ (อังกฤษ: Massachusetts Bay Transportation Authority หรือ MBTA) เป็นการขนส่งสาธารณะขนาดใหญ่ในเขตเกรตเทอร์บอสตัน รัฐแมสซาชูเซตส์ ก่อตั้งในปี ค.ศ. 1964 โดยดำเนินการต่อเนื่องจาก Metropolitan Transit Authority (MTA) ในปี ค.ศ. 2008 มีผู้โดยสารเฉลี่ยวันละ 1.3 ล้านคน (รถไฟใต้ดิน 598,200 คน)
การคมนาคมอ่าวแมสซาชูเซตส์ดำเนินการระบบขนส่งต่าง ๆ ดังนี้ รถไฟชานเมือง, รถไฟใต้ดิน, รถไฟฟ้ารางเบา, รถโดยสารประจำทาง, รถโดยสารประจำทางด่วนพิเศษ, รถโดยสารประจำทางไฟฟ้า และ เรือเฟอร์รี
โครงข่าย > รถโดยสารประจำทาง

เส้นทางรถโดยสารประจำทางที่สำคัญในปัจจุบัน
โครงข่าย > รถไฟใต้ดิน

รถไฟใต้ดินมีจำนวนสามเส้นทาง ได้แก่
สายสีแดง
สายสีส้ม
สายสีน้ำเงิน
และมีเส้นทางรถไฟฟ้ารางเบา 2 เส้นทาง คือ
สายสีเขียว
สายความเร็วสูงแอชมอนต์–มัตตาแพน (ส่วนหนึ่งของสายสีแดง)
เส้นทางรถไฟใต้ดินในปัจจุบัน
โครงข่าย > รถไฟชานเมือง

สายแฟร์เมาต์
สายฟิตช์เบิร์ก
สายฟรามิงแฮม/วอร์เซสเตอร์
สายแฟรงกลิน
สายกรีนบุช
สายฮาเวอร์ฮิล
สายโอลด์โคโลนี
สายโลเวล
สายนีดแฮม
สายนิวเบอรีพอร์ต/ร็อคพอร์ต
สายโพรวิเดนซ์/สตาฟตัน
เส้นทางรถไฟชานเมืองที่สำคัญในปัจจุบัน
ดูเพิ่ม

รัฐแมสซาชูเซตส์
รายชื่อระบบรถไฟและรถไฟฟ้าชานเมือง
รายชื่อระบบขนส่งมวลชนความเร็วสูง
รายชื่อระบบรถโดยสารประจำทางด่วนพิเศษ
รายชื่อระบบรถรางและรถไฟฟ้ารางเบา
แหล่งข้อมูลอื่น

MBTA official site
Massachusetts Bay Commuter Railroad Company (MBCR) เก็บถาวร 2013-03-02 ที่ เวย์แบ็กแมชชีน
Official EOT/MBTA Transit Commitment documents เก็บถาวร 2007-09-22 ที่ เวย์แบ็กแมชชีน
State Transportation Improvement Plan (STIP) เก็บถาวร 2007-09-22 ที่ เวย์แบ็กแมชชีน
Official Green Line extension website
Official South Coast Rail website
History of the MBTA (official)
TransitHistory เก็บถาวร 2012-07-23 ที่ เวย์แบ็กแมชชีน Discussion of the MBTA, Greater Boston Transit and national transit.
Boston Street Railway Association Boston-based historical organization.
MBTA history (archived 2007)
nycsubway.org — Boston Transit: The MBTA (station by station history and photographs)
Boston Elevated-Subway and Tunnel System Map, 1934 - Collection of the City Record and Boston News-Letter
MBTA Vehicle Inventory1
Statistics and video tours of major elements of the MBTA
| ด ค กองค์การขนส่งอ่าวแมสซาชูเซตส์ |
| --- | --- | --- |
| รถไฟใต้ดิน |       สายสีน้ำเงิน       สายสีส้ม       สายสีแดง       สายสีเขียว  |  |
|   รถไฟชานเมือง |  สายแฟร์เมาต์  สายฟิตช์เบิร์ก  สายฟรามิงแฮม/วอร์เซสเตอร์  สายแฟรงกลิน  สายกรีนบุช  สายฮาเวอร์ฮิล  สายโอลด์โคโลนี  สายโลเวล  สายนีดแฮม  สายนิวเบอรีพอร์ต/ร็อคพอร์ต  สายโพรวิเดนซ์/สตาฟตัน  |  |
| รถโดยสารประจำทาง |    สายสีเงิน  เส้นทาง  |  |
| กำลังก่อสร้าง |  เซาท์โคสต์เรล  |  |
| ถูกยกเลิก |  ถนนยกระดับแอตแลนติก  รถไฟยกระดับบอสตัน  สถานีชาลส์ทาวน์  รถไฟถนนแมสซาชูเซตส์ตะวันออก  รถไฟถนนมิดเดิลเซ็กซ์และบอสตัน  ถนนยกระดับวอชิงตัน  |  |
| ดูเพิ่ม |  การเข้าถึงขององค์การขนส่งอ่าวแมสซาชูเซตส์  อาร์ตส์ออนเดอะไลน์  เรือโดยสาร  เส้นทางรถรางบอสตัน  เอ็ม.ที.เอ.  ชาลการ์ด  ประวัติ  ตำรวจ  ศัพท์เฉพาะของการคมนาคมอ่าวแมสซาชูเซตส์  นอร์ท-เซาท์เรลลิงก์  เดอะไรด์  ถนนวงแหวน  |  |
แผนที่ทางภูมิศาสตร์
อธิบดีอัยการแห่งมิชิแกน

อธิบดีอัยการแห่งมิชิแกน (อังกฤษ: Attorney General of Michigan) เป็นข้าราชการขั้นสี่ ประจำรัฐมิชิแกน สหรัฐอเมริกา และเป็นหนึ่งในสี่ตำแหน่งสำคัญของรัฐ (great offices of state)
เช่นเดียวกับอัยการสูงสุดแห่งสหรัฐอเมริกา (United States Attorney General) อธิบดีอัยการแห่งมิชิแกนเป็นข้าราชการการเมือง มิใช่ข้าราชการประจำ และในการเลือกตั้งทั่วไปซึ่งจัดในเดือนพฤศจิกายน ราษฎรรัฐมิชิแกนจะเลือกตั้งเขาพร้อมกับผู้ว่าการ รองผู้ว่าการ ปลัด สมาชิกวุฒิสภา และสมาชิกสภาผู้แทนราษฎร
ตั้งแต่ใช้ธรรมนูญมิชิแกน (Michigan Constitution) เมื่อ พ.ศ. 2506 เป็นต้นมา อธิบดีอัยการมีวาระดำรงตำแหน่งคราละสี่ปี และห้ามดำรงตำแหน่งติดต่อกันเกินสองปี กล่าวคือ ห้ามดำรงตำแหน่งเกินแปดปีต่อเนื่องกัน และนับแต่ พ.ศ. 2493 สืบมา ผู้ว่าการรัฐแต่งตั้งอธิบดีอัยการ
อธิบดีอัยการคนปัจจุบัน คือ บิล ชูตี (Bill Schuette) ซึ่งได้รับเลือกตั้งมาเมื่อเดือนพฤศจิกายน 2553 และสาบานตนเข้ารับตำแหน่งเมื่อวันที่ 1 มกราคม 2554
อทาณีกรุ๊ป

| --- | --- |

ประเภท: เครือธุรกิจ
ISIN: INE423A01024 
อุตสาหกรรม: บริษัทเครือ
ก่อตั้ง: 20 July 1988; 36 ปีก่อน (20 July 1988)
ผู้ก่อตั้ง: เคาตัม อทาณี
สำนักงานใหญ่: อะห์มดาบาด รัฐคุชราต ประเทศอินเดีย
พื้นที่ให้บริการ: ทั่วโลก
บุคลากรหลัก: เคาตัม อทาณี  (ประธาน)
บริการ: การท่าเรือ พลังงานไฟฟ้า ขุดเจาะ พลังงานทดแทน บริหารสนามบิน น้ำมันและก๊าซ อแปรรูปอาหาร สาธารณูปโภค
รายได้:  แม่แบบ:INRconvert (2024)
รายได้สุทธิ:  แม่แบบ:INRconvert (2024)
พนักงาน: ~36,000 (2024)
บริษัทในเครือ:   อทาณี เอ็นเทอร์ไพรซิส  อทาณี พอตส์ แอนด์ เอสอีเซด  อทาณี กรีนเอเนอร์จี  อทาณี พาวเวอร์  อทาณี เอเนอร์จีโซลูชันส์  อทาณี โททัล ก๊าซ  อทาณี ดีเฟนซ์ แอนด์ แอโรสเปซ  มหาวิทยาลัยอทาณี  อทาณี วิลมาร์  อัมพุชา ซีเมนต์  เอซีซี  เอ็นดีทีวี  แอ็บบ็อตพอยต์ 
เว็บไซต์: adani.com
เชิงอรรถ / อ้างอิง 
อทาณีกรุ๊ป (อังกฤษ: Adani Group) เป็นเครือบริษัทระหว่างประเทศ มีสำนักงานใหญ่อยูในอะห์มดาบาด รัฐคุชราต ประเทศอินเดีย ก่อตั้งขึ้นโดยเคาตมะ อทาณี ในปี 1988 แรกเริ่มเป็นบริษัทค้าขายสินค้า ในปัจจุบัน บริษัทในเครือมีธุรกิจทั้งในการท่าเรือและการท่าอากาศยาน, ผลิตไฟฟ้าและขนส่งไฟฟ้า, ขุดเจาะเหมือง, ก๊าซธรรมชาติ, แปรรูปอาหาร, ผลิตอาวุธยุทโธปกรณ์, และ สาธารณูปโภค รายรับมากกว่า 60% ของเครือมาจากธุรกิจที่เกี่ยวกับถ่านหิน
อทาณีกรุ๊ปมีความสัมพันธ์ใกล้ชิดเป็นพิเศษกับพรรคภารตียชนตา พรรคหัวหน้ารัฐบาลอินเดีย และเป็นเครือบริษัทที่มีสินทรัพย์มากที่สุดในประเทศ ณ ปี 2022 ด้วยมูลค่าหลักทรัพย์ตามตลาด สองแสนหกพันล้านดอลลาร์สหรัฐ มากกว่าของเครือตาตา อย่างไรก็ตาม อทาณีกรุ๊ปสูญเสียมูลค่ากว่าหนึ่งแสนล้านดอลลาร์สหรัฐหลังถูกข้อกล่าวหาฉ้อโกงและปั่นหุ้นในปี 2023 จากฮินเดินบวร์ครีเสิร์ช ในเดือนพฤษภาคม 2024 มูลค่าหลักทรัพย์ของอทาณีกรุ๊ปกลุบมาอยู่ที่มากกว่า 2 แสนล้านดอลลาร์สหรัฐ หลังศาลสูงอินเดียมีคำสั่งให้คณะกรรมการความปลอดภัยและการแลกเปลี่ยนอินเดีย (SEBI) เร่งการสอบสวน
อทาณีกรุ๊ปถูกวิจารณ์และเป็นประเด็นอื้อฉาวในหลายครั้ง ซึ่งรวมถึง ข้อกล่าวหาปั่นหุ้น, ความผิดปหติทางบัญชี, การส่งออกอากาศยานไร้คนขับควบคุมระยะไกลเพื่อการทหารให้กับอิสราเอลใช้ในสงครามในกาซา, การฉ้อโกงทางการเมือง, การได้ประโยชน์จากระบบพรรคพวก, หลีกหนีภาษี, สร้างผลกระทบต่อสิ่งแวดล้อม, และ ฟ้องปิดปากนักข่าว
อนันต์

สัญลักษณ์อนันต์
สำหรับความหมายอื่น ดูที่ อินฟินิตี
อนันต์ (อังกฤษ: infinity; ใช้สัญลักษณ์ ∞) เป็นแนวคิดในทางคณิตศาสตร์และปรัชญาที่อ้างถึงจำนวนที่ไม่มีขอบเขตหรือไม่มีที่สิ้นสุด ในประวัติศาสตร์ ผู้คนต่างพัฒนาแนวคิดต่าง ๆ เกี่ยวกับธรรมชาติของอนันต์ ในทางคณิตศาสตร์ มีการจำกัดความของคำว่าอนันต์ในทฤษฎีเซต ภาษาอังกฤษของอนันต์ที่ว่า Infinity มาจากคำในภาษาละติน infinitas ซึ่งแปลว่า "ไม่มีที่สิ้นสุด"
ในทางคณิตศาสตร์ เนื้อหาที่เกี่ยวกับอนันต์จะถือว่าอนันต์เป็นตัวเลข เช่น ใช้ในการนับปริมาณ เป็นต้นว่า "จำนวนพจน์เป็นอนันต์" แต่อนันต์ไม่ใช่ตัวเลขชนิดเดียวกับจำนวนจริง เกออร์ค คันทอร์ นักคณิตศาสตร์ชาวเยอรมันได้จัดระเบียบแนวคิดที่เกี่ยวกับอนันต์และเซตอนันต์ในช่วงปลายศตวรรษที่ 19 ถึงต้นศตวรรษที่ 20 เขายังได้ค้นพบว่าอนันต์มีการนับปริมาณแตกต่างกัน แนวคิดดังกล่าวถูกเรียกว่าภาวะเชิงการนับ เช่น เซตของจำนวนเต็มเป็นเซตอนันต์ที่นับได้ แต่เซตของจำนวนจริงเป็นเซตอนันต์ที่นับไม่ได้
อนาคตศึกษา

อนาคตศึกษา (อังกฤษ: futures studies) หรือ อนาคตศาสตร์, อนาคตวิทยา (futurology)  หรือคือ วิชาที่ทำนายเหตุการณ์ที่ยังไม่เกิดขึ้น โดยใช้หลักการ เหตุผล การเปลี่ยนแปลงในปัจจุบัน รวมทั้งประวิติศาสตร์ในการทำนายและวิเคราะห์อนาคต หลักการและวิธีการในอนาคตศาสตร์ จะพิจารณาจากความเป็นไปได้ต่าง ๆ ของการเปลี่ยนแปลงหรือดำเนินไปของเหตุการณ์ปัจจุบัน ทั้งทางสังคมและธรรมชาติ อนาคตศาสตร์จะศึกษาอนาคตจากปัจจุบันโดยอาศัยมุมมองจากหลาย ๆ ด้านทั้งเศรษฐศาสตร์ สังคมวิทยา ประวัติศาสตร์ วิศวกรรมศาสตร์ คณิตศาสตร์ จิตวิทยา ฟิสิกส์ ชีววิทยา และเทววิทยา
อนาพลาสติกแอสโตรซัยโตมา

| Anaplastic astrocytoma |
| --- | --- |

ภาพจากกล้องจุลทรรรศน์ของอนาพลาสติกแอสโตรซัยโตมา (H&E stain)
สาขาวิชา: Neuro-oncology, ประสาทศัลยศาสตร์
อนาพลาสติกแอสโตไซโตมา หรือ แอนนาพลาสติกแอสโตรไซต์โตมา (อังกฤษ: anaplastic astrocytoma) เป็นมะเร็งสมองชนิดแอสโตรซัยโตมาประเภทหนึ่งที่มีระดับความรุนแรงตามเกณฑ์ขององค์การอนามัยโลกอยู่ในระดับ 3 (WHO grade III) ในสหรัฐพบผู้ป่วยโรคนี้ประมาณ 0.44 ต่อ 1 แสนประชากรต่อปี
อดัม ข่าน

| อดัม ข่าน Adham Khan |
| --- | --- |
ภาพการแต่งงานของอดัม ข่าน ลูกของ มาฮัม อังคะ, อัคบาร์นามะ (ca 1590-1595)
เกิด: 1531   คาบูล, จักรวรรดิโมกุล, ซึ่งปัจจุบันนี้คือ ประเทศอัฟกานิสถาน
เสียชีวิต: 16 พฤษภาคม 1562 (อายุ 30-31)   ป้อมอัครา, จักรวรรดิโมกุล, ซึ่งปัจจุบันนี้คือ ประเทศอินเดีย
บุตร: บาฉี บีกัม อับดุลลาห์ ข่าน เชอร์ ข่าน บีบี มูบารักข์
บิดามารดา: มาฮัม อังคะ (แม่)
อดัม ข่าน (อังกฤษ: Adham Khan 1531 – 16 พฤษภาคม 1562) เป็นนายทหารของ มหาราชอัคบาร์ เขาเป็นลูกคนเล็กของ มาฮัม อังคะ เขาจึงกลายเป็นพี่เลี้ยงของอัคบาร์ ในปีที่สี่ของรัชกาล อัคบาร์ได้จัดพิธีแต่งงานให้เขากับจาเวดา บีกัม ลูกสาวของ บาฉี ข่าน บัจลานี
ประวัติ

เขาแต่งงานกับจาเวดา บีกัม ลูกสาวของ บาฉี ข่าน บัจลานี ในปี 1552 เขามีลูกชาย 2 คน กับลูกสาว 2 คน
ลูกสาวคนโตของเขา บาฉี บีกัมแต่งงานกับมหาราชอัคบาร์ ในปี 1567 ส่วนลูกชายคนโตอับดุลลาห์ ข่านแต่งงานกับลูกสาวของอัคบาร์ อะราม บานู บีกัม เชอร์ ข่านแต่งงานกับโมตี ไบในปี 1566 แต่ถูกเจ้าชายซาลิม สังหารในเวลาต่อมา ส่วนลูกสาวคนเล็กของเขา บีบี มูบารักข์แต่งงานกับกษัตริย์ มัน สิงห์ที่ 1 นายพลและผู้ปกครองของ ชัยปุระ
ในเดือนพฤศจิกายน ค.ศ. 1561 นายพลคนโปรดของอัคบาร์ อะทากา ข่าน ได้รับแต่งตั้งให้เป็น  วากิล  (มหาเสนาบดี) แทนที่ มูนิม ข่าน การแต่งตั้งของเขาทำให้มาฮัมอังคะไม่พอใจ
ในวันที่ 16 พฤษภาคม ค.ศ. 1562 อดัม ข่านถูกโยนลงมาสองครั้งจากหลังคาของอาคารชั้นเดียวซึ่งมีความสูงประมาณ 10 ฟุต (ซึ่งอาจเป็นสาเหตุที่ทำให้เขาต้องถูกโยนลงมาสองครั้ง) ตามพระราชโองการและประหารชีวิตฐานลอบปลงพระชนม์พระเจ้าอัคบาร์ ซึ่งอัคบาร์เองก็ได้แจ้งข่าวร้ายนี้ให้กับมาฮัม อังคะ แต่เธอกลับตอบว่า "เขาทำดีแล้ว ถูกต้องแล้ว" การเสียชีวิตอย่างกะทันหันของอดัม ข่าน ทำให้แม่ของเขาตรอมใจตายตามไป หลังจากการประหารชีวิตได้ 40 วัน
หลังจากเสียชีวิตศพของเขาถูกส่งไปยังเดลี มหาราชอัคบาร์ได้สร้าง mausoleum of Adham Khan ในเมห์ราอูลี ศพของอดัม ข่าน และมาฮัม อังคะ แม่ของเขาถูกฝังอยู่ที่นี่
อซูม่าห์ เนลสัน
แหล่งข้อมูลอื่น

รวมคลิปวิดีโอการชกของเนลสัน[ลิงก์เสีย]
เว็บไซต์มูลนิธิ อซูม่าห์ เนลสัน เก็บถาวร 2009-02-16 ที่ เวย์แบ็กแมชชีน
อดาเอซ โยโบ

| อดาเอซ โยโบ |
| --- | --- |
อดาเอซ โยโบ นางงามไนจีเรีย
เกิด: ค.ศ. 1990 (อายุ 33–34 ปี)
สัญชาติ: ไนจีเรีย
มีชื่อเสียงจาก: สาวที่สวยที่สุดในไนจีเรีย 2008
อดาเอซ โยโบ (อังกฤษ: Adaeze Yobo; ชื่อแรกเกิด อดาเอซ สเตฟานี ชิเอนเย อิกเว อังกฤษ: Adaeze Stephanie Chinenye Igwe) เป็นอดีตสาวที่สวยที่สุดในไนจีเรีย และเป็นลูกสาวของอดีตนักฟุตบอลที่มีชื่อว่า จอห์น ฟาชานู
ในฐานะของอดีตนักเรียนที่มหาวิทยาลัยอาบูจา โยโบได้ติดตามความฝันวัยเด็กของเธอโดยเป็นตัวแทนของรัฐอนัมบราร่วมประกวดนางงามร่วมกับหญิงวัย 29 ปีรายอื่นๆ เช่นเดียวกับ แอน ซีนเนอร์ ในรุ่นก่อนเธอ โครงการของโยโบคือการตระหนักในโรคเม็ดเลือดแดงรูปเคียว เธอได้ใช้การครองตำแหน่งของเธอเป็นฐานแสดงถึงปัญญาแห่งชาวไนจีเรีย นอกเหนือจากเงินราวัลห้าล้านไนรา, รถฮุนได และข้อเสนองานที่ได้รับรองแล้ว โยโบซึ่งเป็นชาวพื้นเมืองอาวคา-เอติติ ได้เป็นตัวแทนของประเทศไนจีเรียในการประกวดมิสเวิลด์ 2008 ที่ประเทศแอฟริกาใต้ เธอติดอันดับท็อปทเวนตี้ในมิสเวิลด์ทาเลนท์ และได้อันดับสองในมิสเวิลด์สปอร์ท
ระหว่างที่เธอดำรงตำแหน่ง โยโบได้จัดตั้งองค์กรการกุศลของเธอเองโดยมีชื่อว่า มูลนิธิอดาเอซ อิกเว ซึ่งเป็นองค์กรที่สร้างความตระหนักในด้านโรคเอดส์และมะเร็งเต้านม และจัดตั้งกองทุนที่เกี่ยวข้องกับสาเหตุที่คล้ายกัน รวมทั้งมาลาเรียและวัณโรค ภารกิจขององค์กรคือ "การสร้างและเพิ่มการเข้าถึง ตลอดจนโอกาสสำหรับเยาวชนและชุมชนไนจีเรีย สำหรับที่พวกเขาอาศัยอยู่ และทำในสิ่งท้าทายในส่วนเกี่ยวข้องด้านสุขภาพกับการพัฒนาที่ยั่งยืน" ตั้งแต่เธอออกจากมหาวิทยาลัยอาบูจา เธอก็ได้เริ่มในหลักสูตรการสื่อสาร ที่นิวยอร์กฟิล์มอคาเดมี
ใน ค.ศ. 2010 โยโบได้แต่งงานกับนักฟุตบอลสโมสรเฟเนร์บาห์เช ที่มีชื่อว่า โจเซฟ โยโบ ในพิธีที่จัดขึ้นช่วงเที่ยงคืนในเมืองโจสภายหลังจากที่มีการเกี้ยวพาราสีแบบสั้นๆ และตอนนี้ทั้งคู่ก็ได้ให้กำเนิดลูกคนแรกของพวกเขา
ใน ค.ศ. 2011 โยโบได้รับการจัดให้อยู่ในอันดับที่ 92 จากรายชื่อ 101 ภรรยาและแฟนของนักฟุตบอลที่เซ็กซี่ที่สุด ที่ได้รับการรวบรวมโดย บลีชเชอร์รีพอร์ท
แหล่งข้อมูลอื่น

MBGN Website เก็บถาวร 2008-04-01 ที่ เวย์แบ็กแมชชีน
Adaze Igwe Interview
Adaze is Queen -Rhythm FM เก็บถาวร 2011-07-15 ที่ เวย์แบ็กแมชชีน
Adaeze Igwe Weds Joseph Yobo เก็บถาวร 2017-06-22 ที่ เวย์แบ็กแมชชีน
องศา (มุม)

บทความนี้เกี่ยวกับองศาของมุม สำหรับความหมายอื่น ดูที่ องศา (แก้ความกำกวม)
| องศา |
| --- | --- |

ข้อมูลทั่วไป
ระบบการวัด: หน่วยที่ยอมรับให้ใช้แก่ระบบเอสไอ
เป็นหน่วยของ: มุม
สัญลักษณ์: ° หรือ deg 
การแปลงหน่วย      
1 ° ใน ...: ... มีค่าเท่ากับ ...
 
   รอบ:    1/360 รอบ
   เรเดียน:    π/180 rad ≈ 0.01745.. rad
   มิลลิเรเดียน:    50·π/9 mrad ≈ 17.45.. mrad
   แกร็ด:    10/9g
1 องศา (สีแดง) และ 89 องศา (สีน้ำเงิน)
องศา (อังกฤษ: degree) หรือในชื่อเต็มคือ ดีกรีของส่วนโค้ง (อังกฤษ: degree of arc, arcdegree) คือหน่วยวัดมุมชนิดหนึ่งบนระนาบสองมิติ หนึ่งองศา แทนการกวาดมุมรอบจุดศูนย์กลางของวงกลมไปได้ 1 ส่วนใน 360 ส่วน และเมื่อมุมนั้นอ้างอิงกับเส้นเมอริเดียน องศาจะแสดงให้เห็นถึงตำแหน่งต่างๆ บนวงกลมใหญ่ของทรงกลม อย่างที่มีการใช้อ้างอิงตำแหน่งบนโลก ดาวอังคาร หรือทรงกลมท้องฟ้า เป็นต้น สัญลักษณ์วงกลมเล็ก ° ใช้แทนหน่วยองศาในการเขียน และเป็นหน่วยเดียวที่ไม่ต้องเว้นวรรคระหว่างตัวเลขกับสัญลักษณ์ เช่น
ในทางคณิตศาสตร์ มุมที่วัดเป็นหน่วยองศามีที่ใช้น้อย เนื่องจากความสะดวกในการหารเลข 360 ได้ลงตัวนั้นไม่สำคัญ นักคณิตศาสตร์นิยมใช้หน่วยเรเดียน (radian) เป็นแบบฉบับด้วยเหตุผลที่หลากหลาย ในระบบนี้มุมที่มีขนาด 180° และ π เรเดียน จะมีค่าเท่ากันหรือเทียบเท่ากัน ดังนั้น 1° จึงมีขนาดเท่ากับ π/180 เรเดียน นั่นหมายความว่าจำนวนองศาภายในวงกลม (360°) จะมีค่าเท่ากับ 2π เรเดียน และเส้นรอบวงของวงกลมก็จะมีขนาดเท่ากับ 2πr โดยที่ r คือความยาวของรัศมี
ในการคิดค้นระบบเมตริก ซึ่งอยู่บนพื้นฐานของเลขยกกำลังของ 10 ได้มีการพยายามที่จะนิยาม "องศาฐานสิบ" ที่เรียกว่า แกร็ด (grad) ใช้หน่วยเป็น ก็อน (gon) ดังนั้นจำนวนของแกร็ดในมุมฉากจะมีขนาด 100 ก็อน และมีทั้งหมด 400 ก็อนในวงกลม ถึงแม้ว่าแนวความคิดนี้จะไม่ได้รับแรงผลักดัน แต่เครื่องคิดเลขทางวิทยาศาสตร์ยังคงรองรับระบบแกร็ดอยู่
มิล (angular mil) คือมุมที่มีขนาดเป็น 1/1000 ของเรเดียน ซึ่งเป็นหน่วยที่ใช้สะดวกในการสำรวจและการประมาณระยะทางของวิศวกรโดยใช้ตรีโกณมิติอย่างง่าย
ในเกมคอมพิวเตอร์ที่มีการสร้างโลกเสมือนจริงในสามมิติ ความต้องการการประมวลผลที่รวดเร็วส่งผลให้เกิดการยอมรับเลขฐานสองเข้ามาใช้วัดมุม ระบบที่ใช้กันจะมี 256 องศาในวงกลม ดังนั้นมุมฉากจึงมีขนาดเท่ากับ 64 องศา โดยค่าของมุมจะถูกเก็บในที่ว่างขนาด 1 ไบต์ และสำหรับฟังก์ชันตรีโกณมิติที่ถูกเรียกใช้ จะเอาไปเทียบกับค่าในตารางผลลัพธ์ที่กำหนดไว้แล้ว (ไม่ต้องคำนวณ) ในขณะนี้ยังไม่มีชื่อเฉพาะของหน่วยดังกล่าว
ดูเพิ่ม

ลิปดา
เรเดียน
แหล่งข้อมูลอื่น

องศาในนิยามของการวัดมุม พร้อมแสดงแอนิเมชัน (อังกฤษ)
| ด ค กระบบหน่วยวัดระหว่างประเทศ (ระบบเอสไอ) |
| --- | --- | --- |
| หน่วยฐาน | กิโลกรัม  ·  เคลวิน  ·  แคนเดลา  ·  เมตร  ·  โมล  ·  วินาที  ·  แอมแปร์ |  |
| หน่วยอนุพัทธ์ | เกรย์  ·  คาทัล  ·  คูลอมบ์  ·  จูล  ·  ซีเมนส์  ·  ซีเวิร์ต  ·  นิวตัน  ·  ปาสกาล  ·  เทสลา  ·  เบ็กเคอเรล  ·  ฟารัด  ·  เรเดียน  ·  ลักซ์  ·  ลูเมน  ·  วัตต์  ·  เวเบอร์  ·  โวลต์  ·  สเตอเรเดียน  ·  องศาเซลเซียส  ·  โอห์ม  ·  เฮนรี  ·  เฮิรตซ์ |  |
| หน่วยที่ยอมรับให้ใช้แก่ระบบเอสไอ | ชั่วโมง  ·  ดอลตัน  ·  เดซิเบล  ·  ตัน  ·  นาที  ·  เนเปอร์  ·  ลิตร  ·  ลิปดาและพิลิปดา  ·  วัน  ·  หน่วยดาราศาสตร์  ·  องศา  ·  อิเล็กตรอนโวลต์  ·  เฮกตาร์ |  |
| ดูเพิ่ม | การแปลงหน่วย  ·  คำอุปสรรคเอสไอ  ·  คำนิยามหน่วยในปี 2005–2019  ·  การนิยามหน่วยใหม่ในปี 2019  ·  ระบบการวัด |  |
 หมวดหมู่
องศาเซลเซียส

| องศาเซลเซียส |
| --- | --- |
เทอร์มอมิเตอร์ในหน่วยองศาเซลเซียส
ข้อมูลทั่วไป
ระบบการวัด: หน่วยอนุพัทธ์เอสไอ
เป็นหน่วยของ: อุณหภูมิ
สัญลักษณ์: °C 
ตั้งชื่อตาม: อันเดิช เซ็ลซิอุส
การแปลงหน่วย      
1 °C ใน ...: ... มีค่าเท่ากับ ...
 
   หน่วยฐานเอสไอ:    x + 273.15 K
   หน่วยอังกฤษ/ธรรมเนียมสหรัฐ:    9/5x + 32 °F
องศาเซลเซียส (อังกฤษ: degree Celsius, สัญลักษณ์ °C) หรือที่เคยเรียกว่า องศาเซนติเกรด (อังกฤษ: degree centigrade) เป็นหน่วยวัดอุณหภูมิหน่วยหนึ่งในระบบเอสไอ กำหนดให้จุดเยือกแข็งของน้ำคือ 0 °C และจุดเดือดคือ 100 °C โดยตั้งชื่อเพื่อเป็นเกียรติแก่อันเดิช เซ็ลซิอุส ผู้ซึ่งสร้างระบบใกล้เคียงกับปัจจุบัน
ในปัจจุบันองศาเซลเซียสใช้กับแพร่หลายทั่วโลกในชีวิตประจำวัน จะยกเว้นก็มีสหรัฐและประเทศจาเมกาเท่านั้นที่นิยมใช้หน่วยองศาฟาเรนไฮต์ แต่ในประเทศดังกล่าว องศาเซลเซียสและเคลวินก็ใช้มากในด้านวิทยาศาสตร์
นิยาม

นิยามขององศาเซลเซียสนิยามจากหน่วยเคลวิน โดยที่ขนาดของสเกลหน่วยองศาเซลเซียสจะเท่ากับของเคลวิน กำหนดให้อุณหภูมิที่จุดศูนย์องศาสัมบูรณ์มีค่าเท่ากับ -273.15 °C
ประวัติ

หน่วยนี้ตั้งตามชื่อของอันเดิช เซ็ลซิอุส (มีชีวิตอยู่ระหว่าง ค.ศ. 1701–1744) นักดาราศาสตร์ชาวสวีเดน เขาเป็นคนแรกที่เสนอระบบที่ใกล้เคียงกับระบบนี้ในปี พ.ศ. 2285 (ค.ศ. 1742) โดยใช้ชื่อว่า เซนติเกรด ซึ่งมาจากภาษาละติน centum ที่แปลว่า 100 และ gradus ที่แปลว่าขั้น แต่แรกกำหนดให้อุณหภูมิจุดเดือดของน้ำคือ 100 องศา และจุดเยือกแข็งของน้ำคือ 0 องศาที่ระดับความดันบรรยากาศมาตรฐาน แต่ได้มีการสลับสเกลต่อมาหลังจากที่เซ็ลซิอุสเสียชีวิตไประยะหนึ่ง โดยฌ็อง-ปีแยร์ คริสแต็ง เป็นคนเสนอเรื่องนี้
ในปี พ.ศ. 2491 หน่วยนี้มีชื่อเรียกต่างกันสามแบบ ได้แก่
เซนติเกรด (centigrade)
องศาเซนเทสซิมัล (centesimal degree)
องศาเซลเซียส (Celsius degree)
แต่นับจากนั้นมา ชื่อที่ถูกเลือกเป็นทางการคือ องศาเซลเซียส จากการประชุม General Conference on Weights and Measures ครั้งที่ 9 โดยมีจุดประสงค์เพื่อระลึกถึงเซ็ลซิอุส และเป็นการตัดปัญหาความสับสนที่อาจเกิดขึ้นจากการใช้คำนำหน้า centi- กับระบบเอสไอ และจากการที่นิยามเดิมไม่เหมาะสมที่จะใช้เป็นมาตรฐานอย่างเป็นทางการ เนื่องจากอุณหภูมิขึ้นกับนิยามของความดันบรรยากาศมาตรฐาน ซึ่งความดันบรรยากาศมาตรฐานนี้ก็ขึ้นกับอุณหภูมิอีกทีหนึ่ง จึงกำหนดนิยามใหม่ให้อุณหภูมิ 0.018°C ตรงกับจุดสามสถานะ (triple point) ของน้ำ และให้สเกลหนึ่งองศามีค่าเป็น 1/273.16 เท่าของผลต่างระหว่างอุณหภูมิที่จุดสามสถานะของน้ำกับจุดศูนย์องศาสัมบูรณ์ นิยามนี้ได้รับการยอมรับในการประชุม General Conference on Weights and Measures ครั้งที่ 10 เมื่อปี พ.ศ. 2497
| ด ค กมาตรวัดอุณหภูมิ |
| --- | --- |
 เซลเซียส  ฟาเรนไฮต์  เคลวิน  เดลิเซิล  นิวตัน  แรงคิน  โรเมอร์  เรอเมอร์ 
สูตรการแปลงหน่วยและการเปรียบเทียบมาตรวัดอุณหภูมิ
| ด ค กระบบหน่วยวัดระหว่างประเทศ (ระบบเอสไอ) |
| --- | --- | --- |
| หน่วยฐาน | กิโลกรัม  ·  เคลวิน  ·  แคนเดลา  ·  เมตร  ·  โมล  ·  วินาที  ·  แอมแปร์ |  |
| หน่วยอนุพัทธ์ | เกรย์  ·  คาทัล  ·  คูลอมบ์  ·  จูล  ·  ซีเมนส์  ·  ซีเวิร์ต  ·  นิวตัน  ·  ปาสกาล  ·  เทสลา  ·  เบ็กเคอเรล  ·  ฟารัด  ·  เรเดียน  ·  ลักซ์  ·  ลูเมน  ·  วัตต์  ·  เวเบอร์  ·  โวลต์  ·  สเตอเรเดียน  ·  องศาเซลเซียส  ·  โอห์ม  ·  เฮนรี  ·  เฮิรตซ์ |  |
| หน่วยที่ยอมรับให้ใช้แก่ระบบเอสไอ | ชั่วโมง  ·  ดอลตัน  ·  เดซิเบล  ·  ตัน  ·  นาที  ·  เนเปอร์  ·  ลิตร  ·  ลิปดาและพิลิปดา  ·  วัน  ·  หน่วยดาราศาสตร์  ·  องศา  ·  อิเล็กตรอนโวลต์  ·  เฮกตาร์ |  |
| ดูเพิ่ม | การแปลงหน่วย  ·  คำอุปสรรคเอสไอ  ·  คำนิยามหน่วยในปี 2005–2019  ·  การนิยามหน่วยใหม่ในปี 2019  ·  ระบบการวัด |  |
 หมวดหมู่
ภาพวาดเทอร์มอมิเตอร์ของอันเดิช เซ็ลซิอุส ที่กลับจุดเดือดเป็น 0 องศา และจุดเยือกแข็งเป็น 100 องศา
อธิการเจ้าคณะแขวง

อธิการเจ้าคณะแขวง (อังกฤษ: Provincial superior) เรียกโดยย่อว่า เจ้าคณะแขวง (Provincial) คืออธิการชั้นผู้ใหญ่ในคณะนักบวชคาทอลิก มีสถานะต่ำกว่าอัคราธิการซึ่งเป็นอธิการสูงสุดของคณะ เจ้าคณะแขวงมีอำนาจบริหารปกครองนักบวชในคณะของตนที่ประจำอยู่ในแขวงนั้น แขวงนี้มีลักณะคล้ายภาคคริสตจักร ต่างกันที่ภาคคริสตจักรมีมุขนายกมหานครเป็นประมุขและไม่ใช่เขตปกครองคณะนักบวช การที่แบ่งการปกครองคณะนักบวชออกเป็นแขวงต่าง ๆ นั้นมักคำนึงถึงลักษณะทางภูมิศาสตร์เป็นหลัก และอาจมีพื้นที่ครอบคลุมหลายประเทศ (ที่คณะนักบวชนั้นปฏิบัติศาสนกิจอยู่) ในแต่ละแขวงประกอบด้วยบ้านนักบวชหรืออาราม ซึ่งแต่ละแห่งมีอธิการเป็นหัวหน้า อธิการบ้านจึงทำหน้าที่ภายใต้การควบคุมของอธิการเจ้าคณะแขวงอีกต่อหนึ่ง
ในประเทศไทย

ในปัจจุบันคณะนักบวชคาทอลิกคณะต่าง ๆ ในประเทศไทย มีอธิการเจ้าคณะแขวงดังนี้
| --- | --- |
คณะนักบวชชาย: เจ้าคณะแขวงประเทศไทย
คณะฟรันซิสกัน: บาทหลวงจอห์นสัน มานีปาดัท  วากี
คณะแห่งพระเยซูเจ้า: บาทหลวงพอล พอลล็อก
คณะภราดาเซนต์คาเบรียล: ภราดาสุรสิทธิ์ สุขชัย
คณะซาเลเซียนของคุณพ่อบอสโก: บาทหลวง บุญเลิศ ปณีตัธยาศัย
คณะพระมหาไถ่: บาทหลวงไมเคิล พิชาญ ใจเสรี
คณะภราดาลาซาล: ภราดากันย์ วงษ์ชีรีย์
คณะเบธาราม: บาทหลวงติดคำ ใจเลิศฤทธิ์
คณะรอยแผลศักดิ์สิทธิ์: บาทหลวงวาเลนติโน วสันต์ พิรุฬห์วงศ์
คณะคามิลเลียน: บาทหลวงไพรัช ศรีประเสริฐ
คณะปีเม: บาทหลวงปีแอร์ ลุยจี ซีวีเอโร
คณะธรรมทูตแห่งมารีนิรมล: บาทหลวงเคลาดิโอ เบร์ตุชอ
อธิการิณีเจ้าคณะแขวง มีดังนี้
| --- | --- |
คณะนักบวชหญิง: เจ้าคณะแขวงประเทศไทย
คณะพระกุมารเยซู: ซิสเตอร์วันทนา กิจมงคล
คณะภคินีเซนต์ปอล เดอ ชาร์ตร: เซอร์อักแนส บุญรักษา ศรีตระกูล
คณะอุร์สุลินแห่งสหภาพโรมัน: ซิสเตอร์สมจิตร์ ครองบุญศรี
คณะธิดาแม่พระองค์อุปถัมภ์: ซิสเตอร์อันนา มารีอา ตอวิเชียร
คณะธิดาเมตตาธรรมแห่งนักบุญวินเซนต์ เดอ ปอล: ซิสเตอร์ Consolacion Eata
คณะภคินีลาซาล: ซิสเตอร์ละเอียด สอสิริกุล
คณะธิดานักบุญเปาโล: ซิสเตอร์เมอร์ซี่ โรซาโน
อตันด์วา กานี

| อตันด์วา กานี |
| --- | --- |
กานีใน ค.ศ. 2018
เกิด: Atandwa Duduza Yiduthi Kani  (1984-06-06) 6 มิถุนายน ค.ศ. 1984 (40 ปี) พอร์ตเอลิซาเบท , Eastern Cape, ประเทศแอฟริกาใต้
อาชีพ: นักแสดง
ปีปฏิบัติงาน: 2007–ปัจจุบัน
ผลงานเด่น: Tumelo ใน Life Is Wild Ariel ใน The Tempest แบล็ค แพนเธอร์
คู่สมรส:  Thembisa Mdoda (สมรส 2012; หย่า 2015)  Fikile Mthwalo (สมรส 2015) 
บิดามารดา: จอห์น กานี (บิดา)
อตันด์วา กานี (อังกฤษ: Atandwa Kani; เกิด 6 มิถุนายน พ.ศ. 2527 ) เป็นนักแสดงชาวแอฟริกาใต้ และเป็นบุตรชายของ จอห์น กานี นักแสดงรุ่นเก๋าชาวแอฟริกาใต้
ชีวิตในวัยเด็ก

กานีเกิดที่เมืองพอร์ตเอลิซาเบท ประเทศแอฟริกาใต้ เขาได้สัมผัสกับวงการบันเทิงตั้งแต่อายุยังน้อย โดยสังเกตและเรียนรู้จากบิดาของเขา ผู้ซึ่งศึกษาบทภาพยนตร์สำหรับบทบาทการแสดงของตัวเอง และพาลูกชายไปแสดงละครด้วย ประสบการณ์เหล่านี้ส่งผลให้เขาเดินตามรอยเท้าพ่อ เขาได้รับการศึกษาที่มหาวิทยาลัย University of Witwatersrand (Wits) ซึ่งเขาศึกษาการแสดงละคร และเข้าร่วมในโปรดักชันของโรงเรียน เขาจบการศึกษาในปี พ.ศ. 2551 โดยได้รับปริญญาเกียรตินิยมด้านการแสดงละคร ในปี พ.ศ. 2562 กานีสำเร็จการศึกษาระดับปริญญาโทสาขาการแสดงที่ Tisch School of the Arts ของมหาวิทยาลัยนิวยอร์ก